Edwardsiella

Edwardsiella é un xénero de bacterias gramnegativas, fermentativas, anaerobias facultativas con forma de bacilo da familia Enterobacteriaceae. Foi descuberta inicialmente nas serpes en 1962. Son ocasionalmente patóxenos oportunistas dos humanos. Recibe o seu nome en honor do bacteriólogo norteamericano Philip R. Edwards.LPSN Edwardsiella 

O xénero comprende catro especies:

 E. hoshinae, unha especie móbil que non produce indol, illada de animais e humanos.
 E. ictaluri, especie inmóbil que non produce indol, e é patóxeno de peixes siluriformes.
 E. tarda, que é sinónimo de E. anguillimortifera, unha especie produtora de indol, que é bioquimicamente similar a Escherichia coli. Atópase normalmente en animais acuáticos e réptiles, e encóntrase no tracto intestinal de serpes e focas. Foi illada ocasionalmente da urina, sangue e feces humanas, e pode causar en humanos gastroenterite, xeralmente leve, e infeccións de feridas, sendo a única especie do xénero que produce enfermidades en humanos. Na India, atopouse en nenos con diarrea. A contaminación en seres humanos ten lugar sobre todo durante a interacción cos reservorios animais. Tamén se asociou cun cadro similar á febre tifoide, peritonite con sepse, bacteremia pospartoHealth Publications. Postpartum Bacteremia Caused By Edwardsiella tarda Infection. Consultado o 13 de setembro de 2014 e outras bacteremias. Os fármacos de elección para o tratamento son kanamicina, ampicilina, cefalotina e cloranfenicol.
 E. piscicida, é a especie máis recente, validada en 2013.

 Notas 

Categoría:Enterobacteriales